Tildesa tolda (suterot)

Tildesa tolda tir stuvaf berpot ke Jules Verne sanegayan bak 1888, tis tana karba ke Yona zultafa koyara nevatum.

 Vildeks 
San-balemoye rumeikye klaafe gu anyustda ik san-balemda is tise ravesik ke Chairman olda ke Newzelanda koe Sloughi tota tigid. Tota dantaler aze kev letafa ewala ke Pacifika welfa fure bopelawer. Sinafa blira adre zo grustar ise tukiewawer, do tane jotafe birelikye tise antaf mobliyis drigik, voxen kevlaca dene doda loloon vonewed. Solpera fu sokir viele tozekik va domega domud, kovebason da rumeikeem liketeson va int katanar. Ba 10/03/1860 va ewala al artlapiyid aze ba 05/02/1862 buluyud, numen vergumvelt vas « Tildes tolda » tir.

 Drunara 
Berpot va ordafa ra ke « twavopaf berpot » kanarir. Ageltucafa Hanover ewala tir amidackafa gu tela gestana gan Jules Verne. Pilkovon, krimta ke Hanover ewala tir volopelafa loon dam Chairman ewala isen lae tir ontinafe loon dam koe sorda. Blisa gedruca tir kulapafa vox geltrevansafa nope levaykana tigira ke ewala. Voxe malsavenon gan gradilik ke berpot.

 Yunkexa 
Konaka yunkexa va berpot, koe piskura ke 1888

 Dere rupel 
 Jules Verne' : Francavaf suterotik ( 1828-1905 )
 (fr) Tildesa tolda, dene Wikisource'' 

 Vuestexa 


Tildesa tolda
Tildesa tolda
Tildesa tolda
Tildesa tolda
Tildesa tolda